คือผมมีเพศสัมพันธ์กับแฟนครับประมาณ 2 รอบ แต่เสร็จรอบแรกไม่ได้ล้างออกครับ แล้วสักพักใส่ถุงต่อรอบสอง คือตอนแรกมีน้ำอะไรไม่รู้ในถุงครับ แล้วก็เอาจนเสร็จ วันต่อมาจึงพาไปซื้อยาคุมฉุกเฉิน แฟนก็กลับบ้านไปกิน เสี่ยงท้องหรือป่าวครับ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2% หากได้ใส่ถุงยางเอาไว้ตลอดก็อาจไม่จำเป็นต้องใช้ยาคุมฉุกเฉินอีก เพราะอาจเพิ่มโอกาสการเกิดผลข้างเคียงจากยาเช่นเลือดออกผิดปกติ ประจำเดือนมาคลาดเคลื่อนไปได้โดยหากใช้ยาไปแล้ว ก็ควรใช้อย่างถูกต้องภายใน 72 ชั่วโมงหลังมีเพศสัมพันธ์ และสังเกตรอบเดือนอีกครั้ง หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ